جانانی سئویر
بختیار عاشیق اودور کی،اونو جانانی سئویر
بینوا بولبولونو، اوز گولئ- خندانی سئویر
من او زولفون آزی یوز دفعه بلاسین چکدیم
دلی کونلوم یئنه اول زولفی – پریشانی سئویر
اعتیبار اولماز اوزون گوسترن عاشیق لرده
احسن اول عاشقه جانانینی پنهانی سئویر
عصری حاضیر کئ – گوزلیکلری گورمور زاهید
ایندی ده جهلینی گور – روضه یئ رضوانی سئویر
سئویرم من او نزاکتلی گوزل دیلبری کی
موسیقی علمینی ، رسامی ، غزلخوانی سئویر
پیر کونلوم گلییر ایلهامه گوررکن هردن
بیر نجابتلی گوزل قیز گوزل اوغلانی سئویر
واحیدین اوچولوغو اولسادا اینصافی دا وار
اوز کمندیینه دچار ائتدیی جیرانی سئویر
علی آقا واحید
Filed under: تورکی شعرلر Türkcə şeirlər,علی آقا واحد | Tagged: آذری شعرلر,اذربایجان شعرلری,تورکی شعر,تورکجه شعرلر,جانان,سئومک,سئوگی شعرلری,سئوگی شعری,علی آقا واحد,علی اقا واحید |
ckb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab